CELEX: 52005DP0449
Language: et
Date: 2005-12-01 00:00:00
Title: Euroopa Parlamendi otsus Euroopa Parlamendi endise liikme Andrzej Pęczaki puutumatuse ja privileegide kaitse taotluse kohta (2005/2128(IMM))

C 285 E/74                                                     Euroopa Liidu Teataja                                      ET         22.11.2006
Neljapäev, 1. detsember 2005
               16.     juhib tähelepanu oma 6. juulil 2005 vastu võetud resolutsiooni, mis käsitleb nõukogu määruse ette-
               panekut Ühtekuuluvusfondi loomise kohta (1) lõike 1 punktile xxvii ning kutsub komisjoni üles nägema ette
               samalaadse preemiate süsteemi “ühenduse kvaliteedi- ja tõhususreservi” vormis, mille konkreetne eesmärk on
               edendada piiriülese mõjuga või euroregioonides olemasoleva infrastruktuuriga potentsiaalselt kokkusobivaid
               meetmeid;
               17.     teeb presidendile ülesandeks edastada käesolev resolutsioon nõukogule ja komisjonile.
               (1) Vastuvõetud tekstid, P6_TA(2005)0278.
               P6_TA(2005)0449
               Andrzej Pęczaki parlamendiliikme puutumatuse kaitse taotlus
               Euroopa Parlamendi otsus Euroopa Parlamendi endise liikme Andrzej Pęczaki puutumatuse ja
                                            privileegide kaitse taotluse kohta (2005/2128(IMM))
               Euroopa Parlament,
               — võttes arvesse Andrzej Pęczaki poolt 18. aprillil 2005. aastal esitatud ja 25. mai 2005. aasta täiskogu
                    istungil teatavaks tehtud taotlust kaitsta tema puutumatust seoses tema vastu Poolas Łódźi ringkonna-
                    kohtus algatatud kriminaalasjaga;
               — võttes arvesse 8. aprilli 1965. aasta Euroopa ühenduste privileegide ja immuniteetide protokolli artikleid
                    8, 9 ja 10 ning 20. septembri 1976. aasta akti, millega käsitletakse Euroopa Parlamendi liikmete otsestel
                    ja üldistel valimistel valimist artikli 6 lõiget 2;
               — võttes arvesse Euroopa Kohtu 12. mai 1964. aasta ja 10. juuli 1986. aasta otsuseid (1);
               — võttes arvesse kodukorra artikli 6 lõiget 3 ja artiklit 7;
               — võttes arvesse õiguskomisjoni raportit (A6-0330/2005),
               A. arvestades, et Andrzej Pęczak valiti 23. septembril 2001 Poola parlamenti (Sejmi); arvestades, et pärast
                    ühinemislepingu allkirjastamist 16. aprillil 2003 sai temast vaatleja; arvestades, et ta oli 1. maist 2004
                    kuni 19. juulini 2004 Euroopa Parlamendi liige; arvestades, et tema ametiaeg Poola parlamendis lõppes
                    19. oktoobril 2005;
               B.   arvestades Andrzej Pęczaki kaebust, et Poola prokuratuur rikkus menetluse käigus seadust ning et tema
                    vahistamisel ja vahi all pidamisel, samuti eelvangistuse hilisematel pikendamistel on poliitilised
                    põhjused;
               C. arvestades Andrzej Pęczaki kaebust, et tema vastu algatatud kriminaalmenetlus on vastuolus süütuse
                    presumptsiooniga ning et tema vahistamise ja eelvangistuse tingimused piiravad tema võimet ennast
                    kaitsta;
               D. arvestades Andrzej Pęczaki kaebust, et menetlus, mille abil Sejm temalt puutumatuse ära võttis, oli
                    “õigustühine” ning põhines ajakirjanduses ilmunud materjalidel ning et tema poolt erinevatele isikutele
                    (nt ombudsmanile) saadetud tegevusettepanekud ei andnud tulemust;
               E.   arvestades, et saadud teabe põhjal ei ole Andrzej Pęczakil parlamendiliikme puutumatust seoses ühegi
                    nõudega, millele on Euroopa Parlamendi presidendi tähelepanu juhitud,
               1.     otsustab mitte kaitsta Andrzej Pęczaki puutumatust ja privileege.
               (1) Otsus kohtuasjas 101/63: Wagner v. Fohrmann ja Krier, EKL 1964, lk 195 ja otsus kohtuasjas 149/85, Wybot v. Faure
                   ja teised, EKL 1986, lk 2391.